Košická eparchia

Košická gréckokatolícka eparchia alebo Košická eparchiaSchematizmus Prešovskej gréckokatolíckej metropolie 2008. Prešov : PETRA, 2008. s. 248. ISBN 978-80-8099-022-0 (lat. Eparchia Košicensis; 1997-jan. 2008 Košický apoštolský exarchát - lat. exarchatus Košicensis) bola zriadená ako apoštolský exarchát 21. februára 1997 rímskym pápežom Jánom Pavlom II. vyčlenením územia z Prešovskej gréckokatolíckej eparchie.IOANNES PAULUS EPISCOPUS SERVUS SERVORUM DEI AD PERPETUAM REI MEMORIAM CONSTITUTIO APOSTOLICA KOŠICIENSIS* NOVA EXARCHIA APOSTOLICA PRO FIDELIBUS BYZANTINI RITUS IN SLOVACCHIA CONSTITUITUR KOŠICIENSIS APPELLANDA Dňa 30. januára 2008 bol exarchát rímskym pápežom (Benedikt XVI.) povýšený na eparchiu a jurisdikčne ju podriadil novozriadenej Prešovskej gréckokatolíckej archieparchii.BENEDICTUS EPISCOPUS SERVUS SERVORUM DEI AD PERPETUAM REI MEMORIAM CONSTITUTIO APOSTOLICA CASSAVIENSIS* Exarchia Apostolica Kosicensis pro Christifidelibus Ecclesiae ritus Byzantini in Slovachia commorantibus ad gradum Eparchiae evehitur nomine Cassaviensis Rozloha eparchie je zhodná s územím Košického kraja.

 Dejiny 
V roku 1787 vznikol v rámci Mukačevskej eparchie košický vikariát.porov. Schematizmus Prešovskej gréckokatolíckej metropolie 2008, s. 28 Jeho sídlo však bolo neskôr prenesené do Prešova.Schematizmus Prešovskej gréckokatolíckej metropolie 2008, s. 28 Udialo sa tak z rozhodnutia cisárskej kancelárie z 20. decembra 1792.Šturák, s. 25

Keď bolo v r. 1818 zriadené Prešovské biskupstvo nepatrila doňho stredná a južná časť Zemplína, ktoré zostali pod správou Mukačevského biskupstva.Šturák, s. 62

V r. 1939 bola časť Mukačevskej eparchie na východnom Slovensku daná pod dočasnú správu ako samostatná sui iuris časť (Apoštolská Administratúra Mukačevská, zriadená na pokyn Posvätnej Kongregácie pre Východnú Cirkev) gréckokatolíckemu biskupovi – apoštolskému administrátorovi v Prešove Pavlovi Petrovi Gojdičovi.porov. Šturák, s. 63 Ten ju spravoval prostredníctvom generálneho vikára.Šturák, s. 64

Po odstúpení Podkarpatskej Rusi Sovietom časť Mukačevskej eparchie na Slovensku prešla bez dekrétu apoštolského stolca pod správu prešovského eparchu, opäť ako samostatná sui iuris časť, a nie ako časť Prešovskej eparchie.

Mukačevská administratúra mala v rokoch 1945-1950 75 farností a 161 filiálok.

Apoštolský exarchát so sídlom v Košiciach ustanovil pre gréckokatolíkov rímsky pápež Ján Pavol II. 27. februára 1997 bulou Ecclesiales communitates. Schematizmus Prešovskej gréckokatolíckej metropolie 2008, s. 29 Jeho územie bolo vyčlenené z gréckokatolíckej eparchie so sídlom v Prešove a zodpovedalo územiu Košického kraja. 

V roku 2008 bol exarchát povýšený na eparchiu.

Hlavným chrámom eparchie je Katedrálny chrám Narodenia Presvätej Bohorodičky v Košiciach. Patrónmi eparchie sú sv. Cyril a Metod.

Pútnickými miestami eparchie sú Sečovce, Klokočov, Michalovce (Bazilika Zostúpenia Svätého Ducha) a Košice (katedrála).

Biskupi
 Milan Chautur, CSsR, eparcha (1997-2021)
 Cyril Vasiľ, SJ, apoštolský administrátor sede plena (2020-2021)
 Cyril Vasiľ, SJ, eparcha (2021-)

 Pozri aj 
 Biskupstvo 
 Eparchia
 Gréckokatolícka cirkev na Slovensku
 Prešovská gréckokatolícka archieparchia
 Bratislavská gréckokatolícka eparchia
 Mukačevská gréckokatolícka eparchia

 Referencie 

 Zdroje 
 Šturák, Peter: Dejiny Gréckokatolíckej cirkvi v Československu v rokoch 1945 - 1989. Prešov : Náboženské vydavateľstvo PETRA, 1999. 200 s. ISBN 80-967975-4-9
 Schematizmus Prešovskej gréckokatolíckej metropolie 2008. Prešov : PETRA, n. o., 560 s. ISBN 978-80-8099-022-0

Externé odkazy
 Gréckokatolícka eparchia Košice
 Gréckokatolícke arcibiskupstvo Prešov
 Gréckokatolícka Eparchia Košice oficiálne stránky 

Kategória:Gréckokatolícka cirkev na Slovensku
Kategória:Gréckokatolícke eparchie na Slovensku